tomron87/hebrew-wikipedia-sentences-corpus huggingface dataset:
ב-1909 הגיע למערה מניו יורק מהנדס מכרות גרמני צעיר בשם מקס קמפר (Max Kämper).
קמפר סיים את לימודיו במכללה טכנולוגית ומשפחתו מימנה לו טיול בחו"ל כמתנת סיום לימודים.
במקור התכוון קמפר לשהות במערת מאמות' במשך שבועיים, אבל בסופו של דבר שהה בה כמה חודשים.
בסיוע של אד בישופ, צאצא של העבד האפרו-אמריקאי הכין קמפר סקר מדויק להפליא של קילומטרים רבים במערת מאמות', כולל תגליות חדשות רבות.
על פי הדיווחים, קאמפר גם הכין סקר מקביל של פני הקרקע מעל המערה: מידע זה היה שימושי בפתיחת הכניסות האחרות למערה, כפי שקרה זמן קצר אחר-כך עם פתיחת כניסת ויולט סיטי (Violet City entrance).
משפחת קרוגהן השמידה את האלמנטים הטופוגרפיים במפה של קמפר, ואלו לא שרדו עד ימינו, אף שהחלק של המערה במפות שהכין קמפר הוא דוגמה מעולה לקרטוגרפיה מדויקת של המערה.
רק בתחילת שנות ה-60 ובוא תקופת המחקר המודרני סוקרו ומופו מעברים אלו בדיוק רב יותר.
קמפר חזר לברלין, ומבחינתם של תושבי מחוז מערת מאמות', נעלם לחלוטין.
רק בתחילת המאה ה-21, לאחר שקבוצה של תיירים גרמנים שביקרו במערה חזרו לארצם וחקרו את תולדות משפחת קמפר, התגלה מה עלה בגורלו: קמפר הצעיר נהרג במלחמת החפירות במלחמת העולם הראשונה בקרב על הסום ב-1916.
חוקר המערות הצרפתי הידוע, אדוארד-אלפרד מרטל, ביקר במערה במשך שלושה ימים באוקטובר 1912. מרטל קיבל אישור לערוך מדידות ברומטריות במערה לקביעת הגובה היחסי של מקומות שונים במערה, בלא שניתנה לו גישה למידע על הסקרים שנערכו ושנשמרו בסוד.
הוא זיהה רמות שונות של המערה, וציין נכונה כי גובה פני נהר אקו (Echo River) בתוך המערה נקבע על ידי זה של הנהר גרין בפני השטח.
מרטל קונן על הבנייה של הסכר בבראונסוויל ב-1906, והצביע על כך שהסכר הפך עריכת מחקר הידרולוגי מלא של המערה לבלתי אפשרית.
בין התיאורים המדויקים שלו של התבנית ההידרוגאולוגית של מערת מאמות', הציע מרטל את המסקנה הספקולטיבית כי מערת הממותה קשורה למערות סולטס (Salts) וקולוסל (Colossal Cavern).
השערה זו תוכח כנכונה רק 60 שנים לאחר ביקורו של מרטל.
בתחילת שנות ה-20 יצר ג'ורג' מוריסון, באמצעות פיצוצים, מספר כניסות למערת מאמות' מקרקע שלא הייתה שייכת לאחוזת קרוגהן.
מידע שהיה חסר מהסקרים הסודיים של קרוגהן, שבוצעו על ידי קמפר, בישופ ואחרים, לא פורסם בצורה שאפשרה לקבוע את תחומי המערה.
כעת היה ניתן לקבוע באופן מוחלט שבני משפחת קרוגהן גבו כספים מתיירים על מנת להציג בפניהם חלקים ממערת מאמות' שלא היו תחת קרקע שהייתה שייכת להם.
הוגשו תביעות משפטיות, ובמשך זמן מה הופעלו כניסות שונות למערה בתחרות ישירה זו עם זו.
הניסיונות להציל את קולינס גרמו לסנסציה תקשורתית.
הפרסום שקיבל האירוע משך תושבי קנטקי בולטים ליזום תנועה אשר הובילה תוך זמן קצר להיווצרות של הפארק הלאומי מערת מאמות'.
כאשר מת אחרון היורשים של קרוגהן התגבר בקרב האזרחים העשירים של קנטקי המומנטום להקמת הפארק הלאומי מערת מאמות'.
אזרחים פרטיים הקימו את אגודת הפארק הלאומי מערת מאמות' ב-1924. הקונגרס אישר את הפארק ב-25 במאי 1926.
קרנות תרומות שימשו לרכישת כמה חוות חקלאיות באזור, בעוד שטחים אחרים בתוך גבולות הפארק הלאומי המוצע נרכשו באמצעות הפקעה.
בניגוד להיווצרותם של פארקים לאומיים אחרים במערב ארצות הברית המאוכלס בדלילות, תוך כדי תהליך יצירת הפארק הלאומי מערת מאמות' פונו אלפי אנשים בכוח.
לעיתים קרובות היו תהליכי ההפקעה מרים, כאשר בעלי הקרקעות קיבלו פיצוי כספי נמוך משווי הקרקע.
עדיין חשים באזור את המרירות שהייתה תוצאת תהליכים אלו.
מטעמים משפטיים נאסר על הממשלה הפדרלית לשקם או לפתח את החוות המופקעות, כאשר האגודה הפרטית הייתה הבעלים של הקרקע: עקפו תקנה זו באמצעות הפעלת "מקסימום של ארבעה" מחנות של חיל השימור האזרחי מ-22 במאי 1933 עד יולי 1942.
על פי שירות הפארקים הלאומיים, "בהגיע 22 במאי 1936 נרכשו 27,402 אקרים (כ-111 קילומטרים רבועים) של אדמה ואושרו על ידי מזכיר הפנים.
האזור הוכרז פארק לאומי ב-1 ביולי 1941, כאשר הצליחו לאסוף את המינימום הנדרש של 45,310 אקרים (כ-183 קילומטרים רבועים) המורכבים ממעל ל-600 חלקות.
המפקח הראשי הוסקינס כתב אחר-כך על ציפור מהמין Piranga rubra (באנגלית Summer tanager) המכונה פיט שהייתה מגיעה לבית שומרי הפארק ב-20 באפריל או סמוך לו, החל מ-1938. הציפור אכלה מזון מידיהם של שומרי הפארק, להנאתם של המבקרים והעבירה מזון לבן זוגה שהיה פחות מאולף.
הפארק הלאומי מערת מאמות' נחנך רשמית ב-1 ביולי 1941. במקרה הוקמה באותה שנה החברה הספלאולוגית הלאומית (National Speleological Society).
Taylor Hoskins), המפקח בפועל השני תחת האגודה, הפך למפקח הרשמי, משרה שבה החזיק עד 1951.
הכניסה החדשה למערה שנסגרה למבקרים מ-1941 נפתחה מחדש ב-26 בדצמבר 1951, והפכה לכניסה להתחלת סיור ניאגרה הקפואה.
בהגיע 1954 כללו אחזקות הקרקע של הפארק הלאומי מערת מאמות' את כל האדמות בתחומי הגבולות החיצוניים של הפארק למעט שתי חלקות שהיו בבעלות פרטית.
אחת מהן, חוות לי קולינס (Lee Collins), נמכרה להארי תומאס (Harry Thomas) ממערת הסוס (Horse Cave) בקנטקי, שנכדו, ויליאם "ביל" אוסטין (William "Bill" Austin) הפעיל את מערת קריסטל קולינס (Collins Crystal Cave) בתחרות ישירה עם שירות הפארקים הלאומיים, שנאלץ לתחזק דרכים המובילים לנכס זה.
גינוי ורכישה של הנכס של מערת קריסטל נראו רק עניין של זמן.
בפברואר 1954, אורגנה משלחת בת שבועיים בחסות החברה הספלאולוגית הלאומית ובהזמנתו של אוסטין: משלחת זו קיבלה את הכינוי משלחת C-3 (קיצור של Collins Crystal Cave).
המשלחת הוכיחה באופן חד משמעי שהמעברים במערת הקריסטל משתרעים אל מערת מאמות', לפחות מעבר לגבולות הנכס של מערת קריסטל.
עם זאת, מידע זה היה הוסתר על ידי החוקרים מחשש ששירות הפארקים הלאומיים אולי יאסור מחקר אם ידע עובדה זו.
ב-1955 התברר בסקר שמערת קריסטל מחוברת ל"מערה הבלתי ידועה" (Unknown Cave), הקשר הראשון למערכת רכס פלינט.
חלק מהמשתתפים במשלחת C-3 רצו להמשיך את המחקרים שלהם אחרי שמשלחת C-3 סיימה את תפקידה, והתארגנו בשם "סיור רכס פלינט" (Flint Ridge Reconnaissance) בהדרכתם של אוסטין, ג'ים דייר (Jim Dyer), ג'ון ג'.
ארגון זה התאגד בשנת 1957 בתור "קרן מחקר המערות" (Cave Research Foundation).
הארגון ביקש להעניק לגיטימציה לפעילותם של חוקרי המערות באמצעות תמיכה במחקר אקדמי ומדעי מקורי.
מדענים בולטים שחקרו את מערת מאמות' בתקופה זו כללו את פטי ג'ו ווטסון .
במרץ 1961 נמכרה מערת קריסטל לשירות הפארקים הלאומיים תמורת 285,000 דולרים.
באותה תקופה נרכש גם הנכס של מערת האוניקס הגדולה (Great Onyx Cave), הרכוש הפרטי היחיד הנוסף בתחומי הפארק, תמורת 365,000 דולר.
קרן מחקר המערות הורשתה להמשיך במחקריה באמצעות מזכר הבנות עם שירות הפארקים הלאומיים.
סקר קישר בין מערת קולוסל למערת סולטס ב-1960, וב-1961 התגלה החיבור בין מערת קולוסל-סולטס למערת קריסטל-המערה הבלתי ידועה, תוך יצירת מערכת מערות אחת תחת רכס פלינט.
ב-1972 נסקרה מערכת רכס פלינט עד לאורך של 140 קילומטרים, מה שהעניק לה אז את התואר המערה הגדולה בעולם.
במהלך שנות ה-60 מצאו צוותי המיפוי והמחקר של קרן מחקר המערות מעברים במערכת המערות של רכס פלינט שחדרו תחת עמק הואשינס והגיעו למרחק של 250 מטרים של מעברים ידועים במערת מאמות'.
ב-1972 הוביל ג'ון וילקוקס (John Wilcox), הכרטוגרף הראשי של הקרן תוכנית שאפתנית לחבר סוף סוף בין מערכות המערות, כשהוא שולח כמה משלחות מצד מערכת רכס פלינט כמו גם בדיקה מצד מערת מאמות'.
בסיור ביולי 1972, עמוק במערכת רכס פלינט, זחלה פטרישה קרותר (Patricia Crowther) הדקיקה ששקלה 52 קילוגרם דרך קניון צר שכונה אחר-כך "נקודה לחוצה" (Tight Spot), שמנע בעבר מעבר של חוקרי מערות גדולים יותר.
סיור שנעשה אחר כך מעבר לנקודה הלחוצה ב-30 באוגוסט 1972 שנערך על ידי וילקוקס, קרותר, ריצ'רד זוף וטום ברוקר גילה על הקיר של מעבר הנהר חרות השם "פיט ה." (Pete H) עם חץ המצביע בכיוון מערת מאמות'.
ההשערה היא שאת השם חרת ורנר פ.
"פיט" הנסון, שהיה פעיל בחקירת המערה בשנות ה-30. הנסון נהרג בקרב על האיים האלאוטיים במלחמת העולם השנייה.
החוקרים כינו את המעבר "הנהר האבוד של הנסון".
לבסוף ב-9 בספטמבר 1972 המשיך צוות בן שישה שכלל את וילקוקס, קרותר, זוף, גארי אלר, סטיבן ולס וקליבלנד פיניקס (איש שירות הפארקים) במורד הזרם של הנהר האבוד של הנסון על מנת לגלות חיבור של עם הנהר אקו באולם קסקייד של מערת מאמות'.
גילוי חיבור זה של מערכות המערות של רכס פלינט ומאמות' כונה הטיפוס על "האוורסט של הספלאולוגיה".
המערכת המשולבת הכילה 232.4 קילומטרים של מעברים שנחקרו וכללה 14 כניסות.
מערת מוריסון התגלתה על ידי ג'ורג' מוריסון (George Morrison) בשנות העשרים.
חיבור זה דחף את הגבול של מחקר מערת מאמות' לדרום-מזרח.
במקביל חקרה קבוצה עצמאית המכונה קואליציית הקרסט של מרכז קנטקי (Central Kentucky Karst Coalition) מחוץ לפארק את מערת רופל (Roppel Cave) שממזרח לפארק וסקרה בה כמה עשרות קילומטרים.
מערת רופל שהתגלתה ב-1976 הייתה לזמן קצר ברשימת המערות הארוכות ביותר בארצות הברית לפני שהתגלה חיבור בינה לקטע פרוקטור/מוריסון במערכת מערת מאמות' ב-10 בספטמבר 1983. החיבור התגלה על ידי שני צוותים מעורבים של קואליציית הקרסט וקרן המחקר.
כל צוות נכנס בכניסה נפרדת ונפגש באמצע לפני שהמשיך באותו כיוון על מנת לצאת בכניסה של הצוות השני.
סך כל האורך שנסקר היה קרוב ל-480 קילומטרים.
ב-19 במרץ 2005 נתגלה חיבור לקטע מערת רופל של המערכת ממערה קטנה שתחת רכס יודורה (Eudora Ridge) והוסיפה כ-5 קילומטרים לאורך הכללי של מערכת מערת מאמות'.
הכניסה החדשה שנתגלתה למערה, שקרויה כיום "כניסת הובר" (Hoover Entrance), נתגלתה בספטמבר 2003 על ידי אלן קנון (Alan Canon) וג'יימס ולס (James Wells).
תגליות מצטברות מאז דחפו את סך כל אורך המערכת ליותר מ-640 קילומטרים.
בטוח שעוד קילומטרים רבים של מעברים של מערות מחכים לגילויים באזור.
גילוי של כניסות טבעיות חדשות הוא אירוע נדיר: הדרך העיקרית של גילוי מעברים כרוכה במחקר של מעברים צדדיים שזוהו במהלך חקירה שיטתי שגרתית של מעברי מערות שאליהם נכנסו מהכניסות הידועות.
לפחות שתי מערכות מערות גדולות שוכנות במרחקים קצרים ממערת מאמות': מערכת המערות של רכס פישר (Fisher Ridge Cave System) ומערכת המערות של רכס מרטין (Martin Ridge Cave System).
מערכת המערות של רכס פישר נתגלתה בינואר 1981 על ידי קבוצה של חוקרי מערות ממישיגן הקשורים לסניף של דטרויט של החברה הספלאולוגית הלאומית.
נכון לתחילת העשור שני של המאה ה-21 מופו 201 קילומטרים של מערכת המערות של רכס פישר.
ב-1976 גילה ריק שוורץ (Rick Schwartz) מערה גדולה דרומית לגבול הפארק הלאומי מערת מאמות'.
מערה זו כונתה מערכת המערות של רכס מרטין ב-1996, לאחר שמחקרים חדשים חיברו שלוש מערות סמוכות, מערת ויגפיסל (Whigpistle Cave, הכניסה המקורית של שוורץ), מערת רכס מרטין ומערת ג'קפוט (Jackpot Cave).
נכון ל-2018 מופתה מערכת המערות של רכס מרטין לאורך של 55 קילומטרים והחקירה נמשכת.
הפארק הלאומי מערת מאמות' מתופעל על ידי כ-100 מועסקים של שירות הפארקים הלאומיים של ארצות הברית, כולל כ-20 מועסקים המטפלים בניהול ובמנהלה של הפארק.
בנוסף, כיוון שהפארק שוכן במפגש בין שלושה מחוזות שונים, הוענק ניהול אזור המעבר בין המחוזות למחוז הפיתוח בארן ריוור (Barren River Development District).
זהו גם המחוז האחראי על הגדרת המדיניות כלפי השמורה הביוספרית.
בהתחשב בתפקידים שהוטלו על הפארק ב-1983, כלומר שימור המערכת האקולוגית ופיתוח מטרות חינוכיות ומדעיות, האתר מחולק לאזורי טבע ואזורים היסטוריים שבהם המערות מסווגות על פי שש קטגוריות.
אזור המעבר הוקם על מנת להבטיח את ההגנה על השמורה הביוספרית.
היא ממוקמת דרומית ומזרחית לאתר המרכזי שבהם מחלחלים מי הגשמים למערכת המערות.
מטרת אזור מעבר זה היא לצמצם את זיהום מי התהום.
הגאולוגיה האופיינית למערת מאמות' פועלת כנגד מטרה זו.
בשל החלחול המהיר של מי הגשמים דרך הסדקים בסלעי המשקע, קיים איום של חדירת מזהמים לבתי הגידול המימיים של המערות: פסולת אנושית, כימיקלים ופחמימינים מבורות קידוח.
השלטונות המקומיים והפדרליים הקימו מערכת ביוב בכל האזור סביב פארק סיטי במטרה למנוע זיהום של נתיבי המים.
המים משמשים גם לחקלאות ותיירות, מה שמהווה סיכון פוטנציאלי של זיהום מי התהום במערכת הקרסט.
בנוסף, הפארק התקין מערכות בקרת מיקרו אקלים על מנת למנוע סיכון למינים שחיים במערות.
שומרי הפארק גם מתמקדים בהגנה על הצמחייה ממחלות וממזיקים.
העץ אגוז חמאה (Juglans cinerea) מאוים על ידי מחלה מפטרייה הדומה למחלת הבוקיצה ההולנדית (Dutch elm disease) שחיסלה את עצי הערמון האמריקאי (Castanea dentata) והאולמוס האמריקאי (Ulmus americana).
בנוסף, מינים פולשים, כדוגמת מיני היערה (Lonicera), אליאריה שומית (Alliaria petiolata), קודזו (Pueraria montana), צפצפה מכסיפה (Populus alba) או מיני האילנתה (Ailanthus) מאיימים על המגוון הביולוגי של המערכת האקולוגית של הפארק לאומי.
חשש נוסף הוא מפגיעה באיכות האוויר, מכיוון שזוהו שיעורי אוזון גבוהים מדי לגבי הצמחייה.
הותקנו חיישנים כדי לנטר את ריכוזי האוזון, גופרית דו-חמצנית, פחמן חד-חמצני וחנקן חמצני ו (נגזרותיהם) באוויר.
אל הפארק אפשר להגיע באמצעות כביש בין-מדינתי 65. על מנת להגיע מצפון יש לצאת ביציאה 53 בכביש ולנסוע בכביש KY-70 שהופך לדרך הנופית של מערת מאמות' (Mammoth Cave Parkway) המובילה למרכז המבקרים ומטה הפארק.
על מנת להגיע מדרום יש לצאת ביציאה 48 דרך הכבישים KY-255 ובסופו של דבר אל הדרך הנופית של מערת מאמות'.
בתוך הפארק יש רשת של כבישים ודרכים נופיות, כאשר את הנהר גרין יש לחצות באמצעות מעבורת.
יש אפשרויות לינה רבות בפארק וסביבו החל באכסניה הצמודה למרכז המבקרים (The Lodge at Mammoth Cave), דרך אתרי מחנאות המפוזרים בשטח הפארק, וכלה במלונות ומוטלים בסביבה.
מסעדות יש באכסניה ובעיירות מסביב וכן יש אתרי פיקניק בפארק עצמו.
שירות הפארקים הלאומיים של ארצות הברית מציע למבקרים כמה סוגי סיורים במערה.
הסיורים הפופולריים ביותר אורכים בין שעה לשש שעות ובהם מבקרים באטרקציות הידועות של מערת מאמות' כדוגמת "השדרה הגדולה" (Broadway), "ניאגרה הקפואה" (Frozen Niagara) ו"אומללות האיש השמן" (Fat Man's Misery).
שני סיורים מוצעים כחלופה לסיורים במערות שבהן יש תאורה.
כל תייר נושא איתו מנורת פרפין.
סיורים "הרפתקניים" מוצעים לאלו החפצים בהרפתקאות ובהם עוברים באזורים שאין בהם שירותים דרך אזורים בוציים או מאובקים.
הסיורים המודרכים בפארק יוצאי דופן באיכותם, תוך שימוש באיורים המלווים חפצים הנחשפים במקומות מסוימים.
המצגות נערכות על ידי שומרי הפארק, שכל אחד מתמקד בתחומים מיוחדים, כך שבכל סיור מקבל המבקר מידע נוסף על הצדדים השונים של התצורות והחיים במערה עוד מהתקופה הפרהיסטורית.
כמה מדריכים מעשירים את המצגות שלהם באמצעות "הצגה תיאטרלית" על מנת לשעשע את המבקרים באמצעות הומור.
המסורת של הסיורים במערות החלה זמן קצר אחרי מלחמת 1812, עם המדריכים כדוגמת סטיבן בישופ.
סוג הומור זה הוא חלק בלתי נפרד מהמסורת של המדריכים והוא משולב בתוכנית הסיור.
סיור הנהר אקו (Echo River tour) – היה אחד הסיורים המפורסמים ביותר כיוון שכלל שיט בסירה לאורך נחל תת-קרקעי.
סיור זה בוטל מתחילת שנות ה-90 מטעמים אקולוגיים ולוגיסטיים.
הניאגרה הקפואה (Frozen Niagara) – ספלאותם של טרוורטין המאופיין בסלעים הדומים לגלים של מפל מים.
תצורות הטרוורטין הופיעו במערה הודות לנוכחות של סדקים והעתקים בתקרה, שאפשרו למים לחלחל ולהגיע לאולם.
האולם כולל נטיפים וזקיפים שנוצרו מחדירת מים עשירים במינרלים.
נטיפים הם תוצאה של הצטברות של פחמת הסידן כאשר המים מטפטפים מתקרת המערה, בעוד שזקיפים מתרוממים במקום שבו נושרות הטיפות מהנטיפים, והמינרלים שוקעים מהמים.
במהלך הזמן שני הספלאותמים מתאחדים ונוצרים וילונות על הקירות.
מרבית הספלאותמים במערת מאמות' מרוכזים באולם זה שמכיוון שזה האזור היחיד בפארק שאינו מוגן על ידי אבן חול ופצלים היוצרים אקוויקלוד.
חדר האוכל כדור השלג (Snowball Dining Room) הוא קפיטריה תת-קרקעית ששמה מגיע מהגושים הגבישיים של גבס לבן-אפור בצורת כדורי שלג המכסים חלק מהתקרה של אולם נרחב זה.
תצורות אלו נוצרו כנראה ממינרלים של גבס שנלכדו במבנה הנקבובי של אבן הגיר.
חלחול של מים עשירים בסידן ובסולפטים הובילו להצטברות של מינרלים סביב הגבישים הבסיסיים על מנת ליצור את הגושים הלבנים.
שדרת אודובון (Audubon Avenue)- מערה ארוכה שקירותיה הייחודיים נראים כערימה של לוחות.
מערה זו אופיינית למערות שנחפרו על ידי נחלים מים תת-קרקעיים.
שכבות אבן גיר אלו, שנוצרו בקרבון מיסיסיפי, יוצרים קונטרסט לקרקע המכוסה בשברי סלע ומהווים מקבץ מרשים.
אפשר במיוחד לזהות את התצורות הגאולוגיות האופייניות לרמת פנירויאל: תצורת גירקין, אבן גיר סנט ג'נבייב ואבן גיר סנט לואיס.
הפארק הלאומי סנגאי (בספרדית: Parque Nacional Sangay) הוא פארק לאומי באקוודור השוכן בהרי האנדים וממזרח להם, דרומית לבירה קיטו.
המקום הוכרז כשמורת טבע לחיות בר ב-16 ביוני 1975 וב-26 ביולי 1979 הוכרז כפארק לאומי.
ב-1983 הכיר ארגון אונסק"ו בשטח של 2,719.25 קמ"ר משטח הפארק כאתר מורשת עולמית.
לאורך הפארק שלוש רצועות גאומורפולוגיות.
בחלקו המזרחי שוכנים מישורים רחבי ידיים שגובהם נע בין 800 ל-1,300 מטר.
חלקם הצעיר של מישורים אלה אינו מבותר בנחלים ובעמקים, אך באזורים העתיקים יותר משתרעים קניונים בעומק של עד 200 מטר.
מערבית למישורים שוכנת רצועת הגבעות שבה פסגות הנעות בין גבהים של 1,000 ל-2,000 מטר.
מערבית לגבעות משתרעים הרי האנדים המתאפיינים בנוף הררי עשיר במדרונות תלולים, בצוקים ובפסגות סלעיות, הנישאות לגבהים של 2,000 עד 5,000 מטר ויותר.
רצועת הרי האנדים מתחלקת בתורה לשלושה אזורי משנה.
החלק הנמוך שלא עבר תקופה קרחונית, החלק הגבוה יותר שנופו עוצב על ידי קרחונים, והאזור הגעשי העשיר בשדות לבה ובאפר געשי מהפליסטוקן ומהתקופה האחרונה.
באזור זה שוכנים שני הרי געש פעילים - טונגוראווה (Tungurahua) שגובהו 5,016 מטר וסנגאי (Sangay) בגובה של 5,140 מטר.
עוד שוכן בפארק הר הגעש הכבוי אל אלטאר (El Altar) שגובהו 5,319 מטר והוא הנקודה הגבוהה ביותר בשטחו.
שטחו של הפארק מנוקז מזרחה אל אגן הניקוז של נהר האמזונאס.
זרימת מי הנהרות מהירה בשל כמות המשקעים הרבה ובשל המדרונות התלולים.
נתונים אלה מביאים לסחיפה ולבליה מהירות של הקרקע, אם כי זו נבלמת במידת מה על ידי היערות הצפופים.
בפארק מערכת של יותר מ-320 לגונות ושלוליות שהגדולה שבהן היא לגונת קוביינה (Cubillina) ששטחה 5.25 קמ"ר.
אף שהפארק שוכן באזור הטרופי, בסמוך מדרום לקו המשווה, בשל גובהו האקלים הוא סובטרופי וממוזג.
צידו המזרחי של הפארק זוכה לכמות משקעים רבה בשל כך שאוויר המגיע מאמזוניה מתקרר עם עלייתו לאורך מורדות ההרים.
בצפון-מזרחו של הפארק עומדת כמות המשקעים השנתית על 4,827 מ"מ ובדרום-מזרחו על 2,414 מ"מ.
בצידו האחר של הפארק ובשל אפקט מדבר צל הגשם שנגרם על ידי הרי האנדים, יורדות כמויות משקעים קטנות יחסית המגיעות לפחות מ-700 מ"מ.
בחלק זה עונה יבשה החלה בדרך כלל בחודשים יולי-אוגוסט, והחודשים הגשומים ביותר הם פברואר עד אפריל.
הטמפרטורות אחידות למדי במשך כל השנה, אך קיימים הבדלים קבועים של כ-10°C בין היום והלילה.
שלג עד שוכן בגובה של מעל 4,800 מטר מעל פני הים, מקום בו הטמפרטורה אינה עולה לעולם מעל נקודת הקיפאון.
בשל הפרשי הגבהים ותנאי האקלים השונים השוררים בתחומי הפארק, הוא נהנה מעושר ומגוון של פאונה ופלורה.
הצומח נע מצמחייה אלפינית בפסגות הרי האנדים ועד צמחייה סובטרופית באגן האמאזונאס.
מתחת לקו השלג משתרעת טונדרה אלפינית, ומתחתיה שוכן פארמו (Páramo) שבו צמחיית עשבים, צמחים נמוכים וסוג של חזרן.
מתחת לגובה של כ-3,750 מטר משתרעת רצועת יער ההולכת ונעשית צפופה ועשירה במיני צמחים ככל שהגובה יורד.
בחלק העליון של רצועת היער מגיעים אמירי העצים לגובה של חמישה מטרים בלבד, בעוד שסמוך לגובה של 2,000 מטר מעל פני הים, הם נישאים לגובה של עד 40 מטר.
מתחת לגובה של 2,000 מטר גדל יער הגשם הממוזג.
עולם החי מתחלק גם הוא לאזורי מחיה על פי גובה הקרקע, תנאי האקלים והצומח.
באזורים הגבוהים חיים הפומה, הטפיר, שועל קולפאו והקביה.
במקומות נמוכים יותר נפוצים, בין היתר, דוב המשקפיים, היגואר, האוצלוט, אייל פרדי לבן-זנב, הפודו ולוטרת הענק.
ההערכה היא כי ל-400 עד 500 מיני עופות יש ייצוג בפארק, והיידוע שבהם הוא קונדור האנדים.
האזור היה מיושב על ידי כ-30,000 אינדיאנים עד בוא הספרדים לשטח בחיפושיהם אחר זהב, החל במאה ה-16. בתחומי הפארק מתגוררים כיום מאות בודדות של תושבים, בעיקר בשל חוסר נגישותם של האזורים הגבוהים.
קיימים יישובים לאורך גבולותיו המזרחי והמערבי של הפארק, ואלה הביאו לכך, שבין 1992 ל-2005, הגדיר ארגון אונסק"ו את הפארק כאתר בסיכון, בין היתר, בשל צייד ודייג לא מבוקרים, מרעה יתר וסלילת דרכים ללא תכנון.
המצודה בפארק הלאומי מצודת ברימסטון היל (אנגלית Brimstone Hill Fortress National Park) שוכנת במערבו של האי סנט קיטס בפדרציה של סנט קיטס ונוויס, ומאז שנת 1999 נמנה הפארק על רשימת אתרי המורשת העולמית של ארגון אונסק"ו.
סנט קיטס היה האי הראשון באיים הקאריביים שיושב על ידי אירופים, הן בריטים ב-1623 והן צרפתים ב-1625. האי שזכה לכינוי "אי האם" (Mother Island) שימש כקרש קפיצה להתיישבות הקולוניאלית בקריביים, וכמודל לשיטת מטעי קנה הסוכר שהתבססה על הפקת סוכר ויצורו בידי עבדים שהובאו מאפריקה.
מצודת ברימסטון היל החלה את דרכה בשנת 1690 כאשר הבריטים הציבו תותחים בצידו הצפון-מערבי של האי כדי להניס את הצרפתים שישבו בפורט שארל (Fort Charles) לרגלי הגבעה.
ב-1782 שמו 8,000 חיילים הצרפתים מצור על הגבעה, ולאחר חודש נכנעו 1,000 המגינים בפניהם.
אולם הבריטים זכו בעליונות הימית באזור וחוזה פריז (1783) השיב להם את השליטה באי.
תנופת בנייה פקדה את המצודה והיא זכתה בכינוי "גיברלטר של הקאריבים".
ב-1806 הדפו מגיני המצודה התקפה צרפתית ובכך הסתיים למעשה המאבק על האי.
כחצי מאה לאחר מכן, ב-1853, ננטשה המצודה ועזובה השתלטה עליה.
עץ ואבנים מהמבנים נלקחו לשימושים אחרים וצמחיית פרא הקיפה את המבנים.
בתחילה המאה ה-20 החלו שלטונות האי להקצות משאבים לתחזוקה שוטפת של המצודה, אולם רק בשנת 1965 נוסדה ה"חברה לשימור מצודת ברימסטון היל" (The Brimstone Hill Restoration Society) ופעולות השחזור צברו תאוצה.
ב-1987 הוכרז האתר כפארק לאומי בשטח של 153.7 דונם, וב-1999 היה לאתר מורשת עולמית.
המצודה ניצבת על השליש העליון של גבעה שלה שתי פסגות ומשקיפה אל הים הקריבי.
הגבעה העשויה מסלע געשי ומאבן גיר ומתנשאת לגובה של 230 מטר, שוכנת על מורדותיו הדרום-מערביים של הר ליאמויגה, ההר הגבוה באי.
המתחם המרכזי (citadel) שמרכזו הוא "פורט ג'ורג'" (Fort George) שוכן על הפסגה הצפונית.
המתחם נבנה החל בשנת 1789, ופורט ג'ורג' בנוי סביב חצר מרכזית.
מסביב למתחם המרכזי ארבעה מבני שמירה מבוצרים שרק שני המערביים נשתמרו במצב טוב.
הגבעה מכוסה בסדרה של מבנים וצריפים, ששמשו לאחסון נשק, למגורים, לאיסוף מים ולשימושים צבאיים אחרים - כולם במצבים שונים של הרס.
המבנים נבנו בעיקר מאבני בזלת ושולבה בהם אבן גיר.
חלק מהמצודה מוקף בחומה ומחוץ לה שוכן בית קברות קטן.
באתר מרכז מבקרים הכולל מוזיאון ופוקדים אותו כ-50,000 איש מדי שנה.
סרנגטי (Serengeti) הוא הפארק הלאומי השני בגודלו בטנזניה, והוא משתרע על פני 14,763 קמ"ר באזור הסרנגטי שבצפון המדינה.
הפארק מפורסם בשל "הנדידה הגדולה", שבמהלכה מאות אלפי בעלי חיים נודדים בינו לבין שמורת המסאי מארה שבקניה.
הפארק מהווה מוקד משיכה לתיירים, ומדי שנה מגיעים כ-90,000 מבקרים לצפות בעולם החי העשיר שלו.
בשנת 1981 הכריז אונסק"ו על הפארק כאתר מורשת עולמית וכשמורה ביוספרית.
ראשיתו של הפארק בשמורת ציד שהקימו הבריטים על שטח של כ-800 אקר (כ-3,200 דונם) ב-1929. ב-1951 הוסבה שמורת הציד לפארק לאומי.
הוא החל להתפרסם בעולם במהלך שנות ה-50, בעקבות עבודתם של הזואולוגים ברנהרד ומיכאל גז'ימק, שתועדה בסרטם זוכה הפרס האוסקר "Serengeti shall not Die".
פירוש המילה "סרנגטי" בשפת המסאים הוא "מישורים אינסופיים".
האזור המכונה בשם זה משתרע על פני כ-60 אלף קמ"ר בצפונה של טנזניה, והפארק הלאומי משתרע על פני כרבע ממנו.
הסרנגטי מאופיין במישורים רחבי ידיים, המכוסים בצמחיית סוואנה.
הפארק מוקף בשמורות טבע ובשמורות ציד.
הוא גובל באזור פיקוח הציד לוֹלְיוֹנְדוֹ בצפון מזרח, באזור השימור נגורונגורו בדרום מזרח, בשמורת הציד מָאסְוָוה בדרום מערב, ובשמורות הציד אִיקוֹרוֹנְגוֹ וגְרוּמֶטִי במערב.
בצפון, גובל הפארק בשמורת מסאי מארה הקנייתית.
במהלך הנדידה הגדולה, עדרים המונים למעלה ממיליון פרטים של גנו כחול נעים במסלול מעגלי בין הפארק לבין שמורת מסאי מארה שבקניה.
במהלך העונה הגשומה, בין דצמבר למאי, הם נמצאים באזור הדרומי של הפארק, בו יש כמה נחלים שיכולים להרוות את צמאונם.
בעונה היבשה, הנחלים מידלדלים והצמחייה מתייבשת, ובחיפוש אחרי מקורות מזון ומים אחרים, הם נעים צפונה ומערבה, לכיוון שמורת מסאי מארה.
אף שהנדידה הגדולה מאופיינת בעיקר בעדרי הגנו, מי שמוביל אותה הם עדרי זברות, המונים כ-200 אלף פרטים.
בעלי חיים אלה ניחנו בזיכרון טוב משל הגנו, והם אלה שזוכרים את הדרך למקורות המזון והמים.
בעקבות עדרי הגנו והזברות נודדים גם הטורפים הניזונים מהם.
אחד המכשולים במסע המפרך של העדרים ב"נדידה הגדולה" הוא חציית הנהרות שבדרך, שם אורבים מאות תניני יאור גדולים שמחכים לסעודתם השנתית.
המפורסמים שבנהרות הם נהר הגרומטי בסרנגטי בטנזניה ונהר המארה בגבול הסרנגטי והמסאי מארה שבקניה.
כאשר מגיע עדר גדול לנקודת חציית הנהרות, תמיד נצפה היסוס של העדרים הראשונים, אך לאט לאט מגיעים עוד ועוד פרטים ומתחיל להיווצר לחץ על הגדה עד שהפרט הראשון קופץ למים (לפעמים לא מבחירה).
כך מתחילה תגובת שרשרת, "אפקט העדר" ובזה אחר זה קופצים הגנו למים ומתחילים במרוץ לגדה הבטוחה.
את אירוע חציית הנהר מכנים "קרוסינג" (חצייה בעברית).
זהו אירוע דרמטי המאופיין במאבק לחיים ולמוות הן של הגנו והן של התנינים בטבע האפריקאי הפראי.
מלבד עדרי הגנו והזברות, נמצאים בפארק בעלי חיים רבים אחרים, במשך כל ימי השנה:
יונקים טורפים מסדרת הטורפים: אריות, נמרים, ברדלסים, צבועים, תנים, קרקלים, סרוואלים, זאבים טלואים, גחנים, נמיות, ועוד.
בעלי חיים צמחוניים: ג'יראפות, פילים, חזירי יבלות, היפופוטמים, תאואים אפריקנים, אנטילופות כגון צביי תומסון, צביי גראנט, אימפלות, דאמאליסקי הסהר, בובאלי קוקה, אוריבים, קודואים גמלוניים, איילנדים מצויים, ודיקדיקים, שפנים, דורבנים, ועוד.
בתחומי הפארק מספר מועט של קרנפים, המצויים בסכנת הכחדה, ואוכלוסייתם נמצאת בפיקוח הנהלת הפארק.
קופים: בבוני זית, קופים ירוקים ועוד.
עופות: יענים, נשרים, עיטים, שלדגים, פניניות, זרזירים, חסידות, עגורים, לבלרים, פלמינגואים, ועוד.
זוחלים: תנין היאור, לטאות כוח, חרדונים, זיקיות, נחשים כגון ממבה ירוקה, קוברה ופיתון, ועוד.
במהלך הקמתו של הפארק, אולצו תושבי האזור המסאים לעזוב לאזור נגורונגורו, בצעד שנחשב עד היום שנוי במחלוקת.
כיום, היחידים המורשים לגור בתחומו דרך קבע הם עובדי רשות הגנים הלאומיים הטנזנית (TANAPA), חוקרים וצוותי המלונות הפועלים בשטחו.
עולם החי העשיר של הפארק הופך אותו לאחד מאתרי התיירות המובילים בטנזניה, ומדי שנה מבקרים בו כ-90 אלף תיירים.
בתחומי הפארק יש בתי מלון ואתרי קמפינג המאפשרים שהייה ממושכת בו.
רוב התיירים מגיעים בטיולי ספארי מארושה, אם כי ניתן לטייל בו גם באופן עצמאי.
בתחומי הפארק הוקם מנחת סרונרה עם מספר מסלולי נחיתה המיועדים למטוסים קטנים.
דרך מקובלת נוספת לטיול בפארק היא באמצעות טיסה בכדור פורח.
פהונג נהא-קה באנג (בווייטנאמית: Vườn quốc gia Phong Nha-Kẻ Bàng, באנגלית: Phong Nha-Ke Bang National Park) הוא פארק לאומי ואתר מורשת עולמית השוכן במרכז רכס ההרים אנמיטה שבמחוז קואנג בינה בצפון-מרכז וייטנאם.
הפארק כולל בתוכו את אחד משני האזורים הקרסטיים הגדולים ביותר בעולם ויש בו מאות מערות שאורכן הכולל הוא כ-126 קילומטרים ונהרות תת-קרקעיים.
רק כ-20 קילומטרים נחקרו במערות על ידי מדענים בריטיים ווייטנאמיים, כאשר 17 קילומטרים נמצאים באזור פונג נהא ושלושה באזור קה באנג.
הפארק נקרא על שם מערת פונג נהא, הנחשבת למערה היפה ביותר, ובנוסף למערות נכללים בשטחו יער קה באנג ותצורות סלע רבות.
המישור הוא ככל הנראה הדוגמה הטובה והברורה ביותר לאזור קרסטי בדרום-מזרח אסיה.
באפריל 2009 נתגלתה במקום המערה הגדולה בעולם, מערת סון דונג.
ב-2025 אתר המורשת העולמית של הפארק הורחב כדי לכלול את הפארק הלאומי הין נם נו בלאוס, שצמוד לפהונג נהא-קה באנג.
לפני 1990 התבצעו במקום כמה מחקרים על ידי קבוצות של וייטנאמים וזרים, אך הם היו חלקיים ולא ממצים.
ב-1990 התרחש שינוי מגמה בפעילויות הגילוי והחשיפה כאשר אוניברסיטת האנוי הסכימה, בפעם הראשונה, לשתף פעולה עם האגודה הבריטית לחקר מערות.
מסע המחקר הראשון נערך עוד באותה שנה בראשותו של הווארד לימברט ובמסגרתו המשלחת בדקה חלק גדול ממערת וום.
ב-1992 הגיעה לפארק משלחת מחקר שהורכבה מ-12 מדענים בריטיים ו-6 פרופסורים מאוניברסיטת האנוי.
משלחת זו השלימה את המחקר על 7,729 מטרים במערת פהונג נהא ו-13,690 במערת וום והמערות הסמוכות אליה.
ב-1994 הגיעה למקום המשלחת השלישית שהורכבה מ-11 מדענים בריטיים ו-5 פרופסורים מהאוניברסיטה.
ההשפעה העיקרית של שלוש המשלחות הללו הייתה אספקת מידע על מערכת המערות בפארק, כך שממשלת וייטנאם הייתה יכולה לפעול להגנה, תכנון ופיתוח התיירות בפארק.
הפארק הלאומי שוכן בשטחם של כמה מחוזות במרכז פרובינציית קואנג בינה, במרחק של כ-40 קילומטרים צפונית-מערבית לעיר דונג הוי.
הגבול המערבי של הפארק הוא האזור הקרסטי של הפארק הלאומי הין נם נו בפרובינציית קהאמואן בלאוס.
כמו כן, הפארק שוכן במרחק 500 קילומטרים דרומית להאנוי ו-260 קילומטרים צפונית לעיר הנמל דה נאנג.
הפארק נמצא במרחק 30 קילומטרים מערבית לים סין הדרומי ולדרך הלאומית 1A, ליד הכביש המהיר על שם הו צ'י מין ו-28 קילומטרים מערבית למסילת הרכבת המחברת את האנוי וסייגון.
ניתן להגיע אל הפארק גם באמצעות שיט במעלה הזרם היוצא מהנמל השוכן לחוף ים סין הדרומי.
ליד הפארק שוכן שדה תעופה שניתן להגיע אליו באמצעות הליקופטר או כלי טיס קטנים.
שדה התעופה היה בשימוש על ידי חיל האוויר של צפון וייטנאם, ובייחוד בקרב דונג הוי.
לפני הפיכתו לפארק לאומי האזור היה שמורת טבע.
ממשלת וייטנאם הכריזה על הקמתה של שמורת הטבע פהונג נהא ב-9 באוגוסט 1986, קבעה כי שטח השמורה יהיה 50,000 דונם, וב-1991 הרחיבה את שטח הפארק והעמידה אותו על 411,310 דונם.
ב-12 בדצמבר 2001 החליט ראש ממשלת וייטנאם להפוך את השמורה לפארק לאומי.
המטרה בהגברת ההגנה החוקית על האזור הייתה להגן על משאבי היער, המגוון הביולוגי, גבולות הפארק ושימור הערכים המדעיים של הפלורה והפאונה באזור באק טרונג בו, ובייחוד המינים האנדמיים.
שטחו של הפארק הוא 857.54 קמ"ר והוא מחולק לשלושה אזורים: אזור מוגן ברמה גבוהה (648.94 קמ"ר), אזור שיקום אקולוגי (174.49 קמ"ר) ואזור שירותי ההנהלה (34.11 קמ"ר).
בדומה לאזור באק טרונג בו באופן כללי ולפרובינציית קואנג בינה במיוחד, האקלים בפארק הוא אקלים טרופי, חם ולח.
הטמפרטורה השנתית הממוצעת היא בין 23 ל-25 מעלות צלזיוס, כאשר בקיץ הטמפרטורה המרבית היא 41°C ובחורף הטמפרטורה הנמוכה ביותר היא 6°C.
התקופה החמה ביותר באזור היא בין יוני לאוגוסט, כאשר הטמפרטורה הממוצעת היא 28°C, והתקופה הקרה ביותר היא בין דצמבר לפברואר כאשר הטמפרטורה הממוצעת היא 18°C.
כמות המשקעים השנתית היא בין 2,000 ל-2,500 מ"מ, כאשר 88% מתוכה יורדים בין יולי לדצמבר.
בכל שנה יש באזור 160 ימים גשומים בממוצע, ובכל החודשים יש לפחות יום אחד שבו יורד גשם.
הלחות השנתית הממוצעת היא 84%.
הפארק הוא אחד משני אזורי אבן הסיד הגדולים ביותר בעולם.
בהשוואה ל-41 אתרי מורשת עולמית אחרים שבהם יש קרסט, בפהונג נהא יש תנאים גאומורפיים, גאולוגיים וביוטיים דומים.
בדיקות תיארוך של הקרסטים בפארק מעלות כי הם נוצרו לפני כ-400 מיליון שנים, בעידן הפלאוזואיקון, כך שהפארק הוא אחד האזורים הקרסטיים העתיקים ביותר באסיה.
בהנחה שאזור הפארק הלאומי הין נם נו השוכן ליד הגבול המערבי של הפארק בלאוס היה מצורף לפארק כשמורה רציפה, אזי השמורה המשולבת הייתה הופכת ליער הקרסטי הגדול ביותר בדרום-מזרח אסיה (3,177,540 דונם).
בין 1990 ל-2003 נערכו מחקרים מקיפים במערכת המערות של הפארק בראשותו של הווארד לימברט מהאגודה הבריטית לחקר מערות, ובשיתוף עם הפקולטה לגאולוגיה וגאוגרפיה של אוניברסיטת האנוי.
המשלחות הללו סקרו עד כה 20 מערות באורך כולל של 70 קילומטרים, כאשר 17 מערות הן באזור פהונג נהא ושלוש בקה באנג.
ב-1999 בוצעו בפארק מספר מחקרים בוטניים וזואולוגיים על ידי המרכז הטרופי הווייטנאמי-רוסי.
מערה זו, שעל שמה נקראת הפארק, מפורסמת בשל תצורתה הסלעית שזכתה לכינויים כגון "אריה", "מערת הפיות", "חצר מלכות" ו"בודהה".
אורכה של המערה הוא 7.729 קילומטרים, ויש בה 14 גרוטות ונהר תת-קרקעי באורך 13.969 קילומטרים.
ההסבר הנפוץ לשמה של המערה הוא כי מקורו מהמילה הנכתבת בהאן טו 风牙, שמשמעותה היא "שן רוח" (רוח הזורמת מתוך המערה כאשר הנטיפים והזקיפים דומים לשיניים).
עד כה המדענים סקרו 44.5 קילומטרים של גרוטות במערה, אך התיירים מורשים להגיע עד למרחק של 1.5 קילומטר.
הגרוטות הידועות במערכת זו הן:
הגרוטו האפלה (האנג טוי): אורכה של המערה הוא 5.258 קילומטרים וגובהה 83 מטרים.
הכניסה לגרוטו נמצאת בתוך יער צפוף.
הגרוטו שוכנת במעלה הזרם של נהר סון לכיוון אחד היובלים של נהר צ'אי.
E: אורכו 736 מטרים וניתן להגיע אליו ממסילת הרכבת על שם הו צ'י מין.
ת'ונג: בגרוטו זו זורם נהר תת-קרקעי שאורכו 3.351 קילומטרים, וגובהה המרבי הוא 133 מטרים.
אן (En Grotto): אורכה הוא 1645 מטרים וגובהה 78.6 מטרים.
הקרקע במערה מורכבת בעיקר מחול, והיא בית הגידול של אלפי דרוריים.
קהא ריי: ממוקמת דרומית למערת פהונג נהא.
גרוטו זו היא המקום שבו מסתיים הנחל קהא ריי שהזורם בגובה 120 מטרים, אורכו 13.817 קילומטרים ומקורו בהר בגובה 1,300 מטרים.
קהא טהי: הנחל קה טהי נובע מההר וזורם מתחת לגרוטו הזו.
גרוטת וום (Vom Grotto): אורך המערה הוא 15.05 קילומטרים וגובהה 145 מטרים.
במערה זורמים מספר נהרות תת-קרקעיים ויש בה כמה בריכות מים טבעיות.
במערה יש זקיפים ונטיפים הנחשבים ליפים מאוד.
דאי קאו: אורך הגרוטו הוא 1645 מטרים וגובהה 28 מטרים.
הגרוטו מחברת את הגרוטו וום למקומות אחרים.
דואוט: הגרוטו הזו מחוברת אל דאי קאו, אורכה 3.927 קילומטרים וגובהה 45 מטרים.
בתוך הגרוטו יש כמה אזורים של קרקע חולית.
אובר (Over Grotto): אורכה 3.244 קילומטרים, גובהה 103 מטרים ורוחבה בין 30 ל-50 מטרים.
פייגמיי (Pygmy Grotto): בגרוטו זו, שאורכה 845 מטרים, זורמים כמה נחלים הנובעים מההרים.
רוק קארונג (Ruc Caroong Grotto): גרוטה זו היא אזור המגורים של בני הארם (Arem) החיים במערות ובגרוטות, ומתקיימים באמצעות ציד וניצול משאבי טבע.
מערת סון דונג נמצאה על ידי מקומי ב-1991 אולם עד 2009 לא התפרסמה המערה, אז נחקרה על ידי צוות חוקרים בריטים בראשות הווארד ודב לימברט.
החוקרים חקרו את המערה ב־10-14 באפריל 2009, עד שנתקלו בקיר קלציט גדול.
על פי לימברט המערה גדולה פי חמישה ממערת פונג נהא, אשר נחשבה עד לגילוי למערה הגדולה בווייטנאם.
האולם הגדול ביותר במערה נמתח על פני יותר מחמישה קילומטרים, גובהו כ-200 מטרים, ורוחבו כ-150 מטר.
מערה זו היא אפוא גדולה אף ממערת האייל במלזיה שנחשבה עד לגילוי המערה לגדולה בעולם.
במערה נמצא נהר תת-קרקעי גדול.
בנוסף, על מערכות הגרוטות והמערות, בפארק זורם הנהר התת-קרקעי הארוך ביותר.
כמו כן, בפארק נמצאים גם 24 הרים שגובהם קילומטר אחד ומעלה.
פסגות ההרים הבולטות ביותר הן קו רילאטה (1,128 מטרים) וקו פראו (1,213 מטרים).
הפארק הוא חלק מהאזור האקולוגי אנאמיטה.
סוג הצמחים הנפוץ ביותר הוא יער גשם טרופי ירוק עד וצפוף, המשתרע על אבן גיר עד לגובה של 800 מטרים מעל גובה פני הים.
96.2% משטח הפארק מכוסים ביער, ומתוכם 92.2% נחשבים ליער בתולי שלא ביקרו בו.
לפי תוצאות של סקרים ראשוניים שנערכו, יש ביער הטרופי הבתולי 140 משפחות, 427 מינים, ו-751 זנים של צמחים וסקולאריים, שמתוכם 36 מצויים בסכנת הכחדה ורשומים בספר המידע האדום של וייטנאם.
משפחות הצמחים הדומיננטיות בפארק הן: עריים, תאיים וורדיים.
בנוסף, בפארק פזורים ריכוזים קטנים של צמחים חשופי זרע.
ביער שוכנים גם 98 משפחות, 256 סוגים ו-381 מינים של בעלי חוליות.
66 מיני בעלי חיים רשומים בספר המידע האדום של וייטנאם ו-23 מינים אחרים רשומים ברשימה האדומה של IUCN.
ב-2005 התגלה בפארק מין חדש ממשפחת השממיתיים על ידי קבוצה של ביולוגים וייטנאמיים, ששיתפו פעולה עם ביולוגים מצוות הפארק, גן החיות בקלן שבגרמניה והמכון הזואולוגי בסנקט פטרבורג שברוסיה.
הגאור ומין אחד של צלופח התגלו גם כן בפארק.
בפארק שוכנות כמה מאוכלוסיות הפרימטים המשמעותיות בווייטנאם, הכוללות עשרה מינים וזנים.
אוכלוסיות אלה כוללות, בין השאר, מספר מינים של קופים מהסוג מקוק.
בפארק שוכנת, ככל הנראה, אוכלוסיית ה-Trachypithecus francoisi הגדולה ביותר בווייטנאם, הכוללת שני תת-מינים.
הפארק מאוכלס גם באוכלוסיות של Trachypithecus hatinhensis ולנגור שחור.
אוכלוסיית הלנגורים בפארק נחשבת לגדולה ביותר בעולם, וככל הנראה היא היחידה המיוצגת באזור מוגן.
יונקים גדולים אחרים המצויים בסכנת הכחדה הם סרו סיני, מונטיאק ענק, וכנראה גם סאולה.
ממחקרים שנערכו בפארק התברר כי יש בו גם אוכלוסיות של דוב שחור אסייתי ודוב מלאי.
יונקים קטנים אחרים שנמצאים בפארק הם פנגולין מלאי והמין Nesolagus timminsi של ארנב מפוספס שהתגלה לאחרונה.
בפארק תועדו גם 10 מינים של עטלפים הרשומים ברשימה האדומה של IUCN.
מתוך 59 המינים של זוחלים ודו-חיים שתועדו בפארק, 18 רשומים בספר המידע האדום של וייטנאם ו-6 ברשימה האדומה של IUCN.
מתוך 72 מיני הדגים 4 הם אנדמיים לאזור.
העדויות הקדומות ביותר להתיישבות בני אדם באזור הן גרזן מתקופת האבן החדשה וחפצים נוספים שנמצאו בחלק מהמערות.
בפארק ישנם שרידים היסטוריים וארכאולוגיים, כגון הירוגליפים של בני הצ'אם, בסיסו הצבאי של המלך האם נגהי (Ham Nghi) שהיה משמעותי בהתנגדות לקולוניאליסטים הצרפתים במאה ה-19, ותחנת המעבורות קסואן סון, מסילת הו צ'י מין וכביש מספר 20 שהיו נתיבי תחבורה חשובים במלחמת וייטנאם.
פרובינציית קואנג בינה הכווינה משקיעים רבים והשקיעה בעצמה בשדרוג אזור המבקרים בפארק, על מנת להפוך אותו לאחד מהיעדים התיירותיים הטובים בווייטנאם.
פהונג נהא קה באנג הוא חלק מתוכנית לקידום התיירות הנקראת "דרך המורשת העולמית האמצעית" הכוללות את עיר הבירה העתיקה הואה, שרידי הצ'אמפה במי סון, העיר הוי אן, נהא נהאק והאזור שבו התקיימה תרבות גונג ברמות המרכזיות של וייטנאם.
על מנת לסייע בקליטת מספר התיירים ההולך וגובר החלה בנייתו של נמל התעופה דונג הוי האמור להיות פעיל החל מתחילת 2008.
במרכז הפארק ישנם שני כפרים שבהם מתגוררים בני הארם (Arem) ומה קונג (Ma Coong).
באזור החיץ שמסביב לכפר מתגוררים כ-52,000 תושבים.
השיוך האתני של רובם הוא לקבוצת הקינה וקבוצות מיעוט אחרות כגון צ'וט וואן קיאו, כאשר התושבים הללו מתקיימים בזכות ניצול משאבי היער.
הגידול במספר המבקרים בפארק מהווה בעיה בגלל זיהום (זיהום מים או אשפה לדוגמה), מפגעים שנגרמים כתוצאה מפעילות האדם במערות, וסכנות למגוון הביולוגי שבפארק.
איום הציד נחשב לאחד המהותיים כיוון שהתושבים המקומיים צורכים כמויות גדולות של בשר למאכל, וגורמים אלו הובילו לירידה משמעותית במספר המינים החיים בפארק כגון חזירי בר, בינטורונג ופרימטים.
הניצול הנרחב של עצים נדירים כגון גו מון (Go Mun) וגו הואה (Dalbegia rimosa), ושל שמני עצים כגון ראטאן גרם להדלדלות אוכלוסיית הצמחים הללו באזורים רבים של הפארק.
אוכלוסיית העטלפים במערות והגרוטות נפגעה גם כן כתוצאה מפעילות האדם.
הכביש המהיר על שם הו צ'י מין החוצה את מרכז הפארק מהווה גם כן גורם סיכון עבור חיי הטבע בפארק, ובייחוד לאוכלוסיית קופי הלנגור.
הפיצוצים והעבודות שבוצעו במהלך הקמת הכביש גרמו להגלייה מאולצת של אוכלוסיית הקופים מבתי הגידול הטבעיים שלה.
שרפות המתרחשות בפארק במהלך החודשים החמים מהוות איום קבוע.
בהנהלת הפארק עובדים רק כ-120 אנשים הכוללים ונטען כי אין להם אמצעים מספיקים, כגון כסף וכלי תחבורה, על מנת לנהל את הפארק ביעילות.
ב-3 בנובמבר 2005 העבירה ממשלת גרמניה להנהלת הפארק סכום של 12.6 מיליון אירו על מנת להתמודד עם האיומים על שלמות המגוון הביולוגי של הפארק.
הפארק הלאומי סקוויה הוא פארק לאומי השוכן בדרום רכס הסיירה נבדה שבקליפורניה, ארצות הברית.
הפארק הוקם ב-25 בספטמבר 1890, והיה השני מסוגו לאחר הפארק הלאומי ילוסטון.
שטחו של הפארק הוא כ-1,635 קמ"ר, והוא נועד להגן על שטח הררי מיוער, שבו הפרש הגובה בין המקום הנמוך ביותר לגבוה ביותר מגיע ל-4,000 מטרים.
הפארק כולל את הר ויטני שהוא ההר הגבוה ביותר ב-48 המדינות הרציפות בגובה 4,421 מטרים מעל גובה פני הים.
הפארק שוכן דרומית לפארק הלאומי קינגס קניון וגובל בו; שני הפארקים מנוהלים על ידי שירות הפארקים של ארצות הברית, כיחידה אחת המכונה "הפארק הלאומי סקוויה-קינגס קניון".
ארגון אונסק"ו הכריז על אזורים אלו כביוספירה בשם "סקוויה-קינגס קניון".
הפארק ידוע בשל עצי הסקוויה ענקית הגדלים בו, הכוללים גם את העץ גנרל שרמן שהוא האורגניזם הגדול ביותר בעולם.
העץ "גנרל שרמן" גדל ביער המכונה "יער הענקים" (Giant Forest), הכולל חמישה מתוך עשרת העצים הגדולים ביותר בעולם.
יער הענקים מקושר למטע גנרל גרנט (General Grant Grove) שבפארק קינגס קניון, הכולל את העץ גנרל גרנט, באמצעות כביש מהיר הקרוי "כביש הגנרלים" (Generals Highway).
יערות עצי הסקוויה הענקיים בפארק הם חלק מיערות ראשוניים בשטח של 819 קילומטרים רבועים המשותפים לפארקים הלאומיים סקוויה וקינגס קניון.
הפארקים משמרים נוף שעדיין דומה לדרום סיירה נבדה לפני ההתיישבות האמריקנים ממוצא אירופי.
הפארק הלאומי סקוויה שוכן על שטח של 1,635 קילומטרים רבועים, כ-320 קילומטרים צפונית ללוס אנג'לס וכ-320 קילומטרים דרומית-מערבית לסן פרנסיסקו.
אל הפארק אפשר להגיע משתי הערים בנסיעה בת ארבע שעות.
מבקרים רבים נכנסים לפארק הלאומי סקויה דרך הכניסה הדרומית הנמצאת כ-55 קילומטרים מזרחית לוייסייליה ובסמוך לעיירה תרי ריוורס (Three Rivers) המכונה כניסת הר אש (Ash Mountain Entrance) בגובה 518 מטרים.
מצפון גובל הפארק בפארק הלאומי קינגס קניון ובמונומנט הלאומי הסקוויה הענקית (Giant Sequoia National Monument), מדרום הוא גובל ביער הלאומי סקוויה, וממזרח הוא גובל ביער הלאומי איניו.
אזור הטבע הבראשיתי דינקי לייקס (Dinkey Lakes Wilderness) שוכן מצפון ואזור הטבע הבראשיתי גולדן טראוט (Golden Trout Wilderness) שוכן מדרום.
גובה פני הפארק נע מ-418 ל-4,421 מטרים מעל גובה פני הים.
רכס ההרים של הסיירה נבדה מהווה את הגבול המזרחי של הפארק.
בין מספר הפסגות מעל גובה של 4,000 מטרים נמצא ההר הגבוה ביותר בארצות הברית מחוץ לאלסקה, הר ויטני בגובה 4,421 מטרים.
רוב שטחי פארק זה ופארק קינגס קניון (84%) מוגדרים כאזור טבע בראשיתי ללא דרכים, ובשטחי הפארק אין דרכים החוצות את הסיירה נבדה.
אל האזורים הללו ניתן להגיע רק באמצעות הליכה רגלית או רכיבה.
בחלקים הפנימיים של הפארק יש אזור אלפיני גבוה נרחב.
הפארק משתרע על האזורים הגבוהים ביותר בסיירה נבדה, כולל הר ויטני, ההר הגבוה ביותר ב-48 המדינות הרצופות, סמוך לגבול המזרחי של הפארק.
אל ההר ניתן להגיע דרך יער הענקים באמצעות שביל סיירה הגבוה (High Sierra Trail), שאורכו 56 קילומטרים.
שביל זה חוצה קטע של יער הררי באורך 16 קילומטרים לפני שהוא מגיע לאתר המחנאות בכר העשב ברפואו (Bearpaw Meadow), השוכן במרחק קצר מרכס קו פרשת המים המערבית הגדולה (Great Western Divide), הרכס השני בגובהו של הרי הסיירה.
תוך כדי הליכה לאורך שביל סיירה הגבוה וחציית רכס קו פרשת המים במעבר קאווייה (Kaweah Gap) עוברים מאגן הניקוז של הנהר קאווייה המאופיין על ידי עמקי V, אל אגן הניקוז של נהר קרן (Kern River) שבו סייע העתק קדום לקרחונים ביצירת הקניון בצורת עמק U במהלך עידן הקרח האחרון.
הקניון ישר כמעט לגמרי לאורך של כ-30 קילומטרים.
בקרקעית הקניון נמצא מעיין חם (Kern Canyon hot spring) שעל מנת להגיע אליו דרושים כיומיים של הליכה, והוא נחשב לאתר תיירות פופולרי.
מקרקעית הקניון מטפס שביל הסיירה הגבוה עד לפסגת הר ויטני.
בהר ויטני נפגש שביל הסיירה הגבוה עם שביל ג'ון מיור ועם שביל הרכס הפסיפי, הממשיך צפונה לאורך קו הרכס של הסיירה ולתוך האזור הבראשיתי של הפארק הלאומי קינגס קניון.
כאמור הגובה בפארק נע מ-418 ל-4,421 מטרים מעל פני הים.
הפרשי גובה אלו יוצרים שלושה אזורי אקלים: מרגלות ההרים, יערות ההררים באמצע הגובה ואזור אלפיני בשיא הגובה.
בכל אזור אקלים יש מערכת אקולוגית ייחודית המותאמת לאקלים המקומי.
מרגלות ההרים (Low-elevation foothills) – עד גובה 1,400 מטרים.
האקלים הוא ים-תיכוני, כשחורפים גשומים ונוחים והקיצים לוהטים נטולי גשם.
הגשמים יורדים בדרך כלל מאוקטובר עד אמצע מאי וגשם בקיץ הוא אירוע נדיר.
כמות המשקעים הממוצעת היא כ-650 מילימטרים.
יערות הרריים באמצע הגובה (Mid-elevation montane forests) – מגובה 1,400 עד 2,700 מטרים.
יערות מחטניים שולטים בחלק האמצעי, כולל חורשות הסקוויה הענקית.
בדומה למרגלות ההרים הגשמים יורדים בדרך כלל מאוקטובר עד אמצע מאי.
עם זאת אזור זה מקבל בממוצע כמות משקעים גדולה בהרבה כ-1,140 מילימטרים.
שלג נפוץ בחודשי החורף בשל הטמפרטורות הנמוכות יותר.
אזור אלפיני בשיא הגובה (High-elevation alpine mountains) – מעל גובה 2,700 מטרים.
קו העצים משתרע בין 2,700 ל-3,300 מטרים, כשהעצים האחרונים על המדרון הם אורן לבן-קליפה ואורן בלפור (Pinus balfouriana).
עצים צומחים לעיתים נדירות מעבר לקו העצים והצמחייה מוגבלת לעשבים ושיחים.
רוב המשקעים הם בצורת שלג ובשנים שבהן יורד שלג רב הוא נשאר על הקרקע כל השנה.
הפארק הלאומי סקוויה מכיל חלק משמעותי מרכס סיירה נבדה, הרכס הארוך ביותר בארצות הברית הכולל את ההר הגבוה ביותר בארצות הברית מחוץ לאלסקה.
רכס קו פרשת המים המערבית הגדולה מקביל לקו הרכס המזרחי (Sierran crest) וההרים בו מתרוממים מעל לגובה של 3,600 מטרים.
מרבית ההרים והקניונים בסיירה נבדה בנויים מסלעי גרניט דיוריט ומונזוניט שנוצרו כאשר סלע מותך התקרר עמוק מתחת לפני הקרקע בקרטיקון, לפני כ-100 מיליון שנים.
ההתכה הייתה תוצאה תהליכי הפחתה טקטוניים.
הלוח הפסיפי נחת מתחת לצפון-מערב הלוח הצפון-אמריקאי ועובר התכה.
לסלעי הגרניט יש מראה מנומר דמוי מלח ופלפל הנובע ממגוון המינרלים בסלע, כולל קוורץ, פצלת השדה ונציצים.
לפני 17 מיליון שנים גרמו תנועות טקטוניות הקשורות לפרובינציית אגן ורכס להתרוממות ולמתיחה של החלק המערבי של יבשת אמריקה הצפונית.
לפני 10 מיליון שנים החל להתרומם רכס סיירה נבדה כאשר התחיל בלוק מקרום כדור הארץ בין רכס החוף לפרובינציית אגן ורכס לנטות כלפי מערב כיוון שהחום מההתמתחות של אגן ורכס גרם לחלק המזרחי של הבלוק להיות דק יותר ולכן בעל כושר ציפה גדול יותר מהצד המערבי.
קו ההעתקים המזרחי, שכיום מהווה את רכס ההרים הגבוה לאורך הגבול המזרחי, התרומם בכמה אלפי מטרים.
הקצה החשוף עבר סחיפה מהירה והבתוליתים והסדנים שבעומק נחשפו בחלקם.
נהרות התחתרו לעומק שכבות הסלעים המתרוממות ויצרו עמקי נהרות צרים ועמוקים.
במהלך 10 השנים האחרונות התחוללו לפחות 4 עידני קרח וההרים התכסו בשכבת קרח עבה.
קרחונים נוצרים ומתפתחים בתקופות ארוכות של מזג אוויר קר ולח.
קרחונים נעים לאט מאוד דרך ההרים, כשהם הופכים את עמקי הנהרות הקיימים הצרים לעמקי U, חוצבים עמקים עמוקים ופסגות טרשים.
ההיסטוריה הנרחבת של הקרחונים בתוך הרכס והאופי העמיד בפני סחיפה של הסלעים הגרניטיים המרכיבים את רוב סיירה נבאדה יצרו יחד נוף של עמקים תלויים, מפלים, פסגות טרשים, אגמים אלפיניים וקניונים קרחוניים.
בחלקים קטנים יש אזורים של סלעים מותמרים.
סלעים אלו הם שרידים של איים געשיים שצורפו ליבשת אמריקה הצפונית לפני התרוממות הסיירה נבדה.
הם כוללים סלעים געשיים מותמרים, שיסט, קוורציט, פיליט ושיש.
בשטח המאוחד של הפארק הלאומי סקוויה והפארק הלאומי קינגס קניון נתגלו לפחות 275 מערות, והמספר הולך וגדל כיוון שמערות חדשות מתגלות מפעם לפעם.
כך למשל בספטמבר 2006 התגלתה מערה שזכתה לכינוי הדובה הקטנה (Ursa Minor).
המערות נמצאות בעיקר בשליש המערבי של הפארקים ברצועה צרה של שיש.
מערת לילברן (Lilburn Cave) שאורך סך כל המעברים שנחקרו בה הוא 27 קילומטרים, היא המערה הארוכה ביותר בקליפורניה.
בנוסף התגלו מערות שרק קבוצת מומחים קטנה רשאית לגשת אליהן על מנת לחקור את הגאולוגיה והביולוגיה שלהן.
המערה היחידה שנותרה פתוחה לציבור היא מערת קריסטל (Crystal Cave), השנייה באורכה בפארק (5.5 קילומטרים), שהתגלתה ב-28 באפריל 1918. המערה, המצויה במצב שימור טוב ביחס למספר התיירים המבקרים בה בכל שנה, נגישה לסיורים מודרכים בלבד ושוררת בה טמפרטורה קבועה של 9 °C.
המערות בפארק, כמו מרבית המערות בסיירה נבדה של קליפורניה, הן בעיקר מערות המסה.
כאשר מים הזורמים על פני השטח חודרים לעומק הם ממיסים את השיש בהיותם מעט חומציים.
סלע השיש הוא בעיקרון אבן גיר שעברה התמרה כתוצאה מהחום והלחץ של יצירת והתרוממות הבתולית של הסיירה נבדה.
כתוצאה מכך הטמפרטורות במערות משתנים על פי הגובה ממעל ל-15 °C ועד נקודת הקיפאון.
פתחי המערות במקומות הנמוכים ביותר מצויים בינות לאלונים ושיחים והמעברים יבשים, חמימים ומאובקים, ובניגוד לכך במערות באזור האלפיני יש קרקעית או קירות של קרח.
המערות הללו נחצבו בסלע על ידי הנחלים העונתיים השופעים הזורמים בפארק.
ברוב המערות הגדולות שבפארק יש (או היו) נחלים הזורמים דרכן.
במערות יש מגוון של ספלאותמים כולל מסכים, זקיפים ארוכים, בריכות עם אבני שוליים, נטיפים שלהם יש תעלה מרכזית שממנה מתפצלים ענפים או ספירלות שנראה כאילו הם קוראים תיגר על כוח המשיכה הקרויים הלקטיטים.
כמו כן יש במערות מקבצים מגוונים של מינרלים היוצרים משקעים לאורך הקירות, התקרות והקרקעית בשלל גוונים: כחול, ירוק, שחור, לבן, כתום ואדום.
במערות שוכנים בעלי חיים שחלקם אנדמיים לפארק.
הפרש הגובה בין האזור הנמוך ביותר לאזור הגבוה ביותר שמגיע לכ-4,000 מטרים ממורדות הסיירה נבדה ועד לפסגות הגבוהות מקיים מגוון בתי גידול של צמחים ובעלי חיים ואורגניזמים אחרים.
הפארק מוכר כשמורת ביוספרה בינלאומית בשל התפקיד החשוב שהוא ממלא בשימור המגוון הביולוגי.
מערכת אקולוגית ייחודית קיימת במערות הרבות בפארק.
מאז 1965 התגלו לפחות 40 מינים חדשים של חסרי חוליות, רבים מהם אנדמיים לשטח הפארק.
בחלק מהמקרים הם קיימים רק באגן ניקוז בלבד או אפילו במערה אחת.
בסך הכל תועדו 58 מינים כולל עכבישים, עקרבים, דמויי-עקרב, נדלים, רבי-הרגליים, זבובים, אקרית וסוגים רבים נוספים של חסרי חוליות.
במערת קלוף (Clough Cave) התגלו שלושה מינים של חסרי חוליות אנדמיים, ארבעה מיני עטלפים, דביבון, מכרסם ונחש.
במגוון הטופוגרפי של הפארק יש 1,200 מינים של צמחים וסקולריים בעשרות חבורות צומח ייחודיות.
אלו כוללות לא רק את החורשות המפורסמות של הסקוויה הענקית, אלא גם אזורים נרחבים של יערות הרריים, בתי גידול אלפינים וחורשות אלונים ובתה.
העושר של מיני הצמחים בפארק משקף את עושר מיני הצמחים בקליפורניה כולה.
מתוך כ-6,000 מינים של צמחים וסקולריים המתועדים במדינה, מעל ל-20% מהם מצויים בשטחי הפארק הלאומי סקוויה והפארק הלאומי קינגס קניון.
אתר הפארק מחלק את הצמחייה לארבעה אזורים:
מרגלות ההרים (Foothills) – במורדות הר אש נמצאת המערכת האקולוגית היחידה בפארק מסוג "מורדות הרי קליפורניה" (California Foothills) המוגנת על ידי שירות הפארקים.
במערכת נכללים חורשות עצי מין האלון Quercus douglasii (באנגלית Blue Oak), חורשת בתה של מרגלות ההרים (צ'פארל), ערבת דשא, צמחי יוקה.
באזור זה נמצא המגוון הגדול ביותר של צמחים בפארק.
אלון שחור קליפורני (Quercus kelloggii) הוא מין מפתח לאזור המעבר בין אזור הבתה לאזור יער המחטניים הגבוה יותר.
יערות הרריים (Montane forests) – בגובה שבין 1.7 קילומטר ל-2.7 קילומטרים מאופיין הנוף של הפארק בחגורת יער מחטנית.
באזור מצויים אורן הזפת, אורן ג'פרי, אורן מפותל ואורן הסוכר בנוסף לשפע עצי קלוצדרוס מפושק, אשוח לבן ואשוח אדום, וכן את עצי הסקוויה הענקית, העצים המסיביים ביותר בעלי גזע בודד בכדור הארץ היכולים לחיות מעל ל-3,200 שנים.
התפוצה שלהם מוגבלת, ומשקפת את דפוסי האקלים באלפי השנים האחרונות.
פעם הם היו נפוצים יותר, אבל בימינו הם צומחים באופן טבעי רק בסיירה נבדה.
ככל הנראה מגבילות טמפרטורות קרות את תחום התפוצה הנוכחי שלהם לגובה וגשמים מעטים את ההתפשטות שלהם למרגלות ההרים.
גם לסוג הקרקע יש חשיבות.
עצי הסקוויה מעדיפים אדמת חמרה חולית שהיה לחה יותר, חומצית פחות, עשירה יותר בסידן ופחות בנתרן מאשר הקרקעות שבהם גדלים מחטניים אחרים שכנים.
בין העצים זורמים לעיתים פלגי מים הנוצרים מהפשרת השלגים באביב ובקיץ הנפרשים לכרי עשב שופעים ועם זאת עדינים מאוד.
במקומות הגבוהים יותר שולטים עצי האשוח האדום ואורן הזפת.
יערות תת-אלפיניים (Subalpine forests) – יערות אלו מגדירות את האזור הגבוה שבו גדלים עצים בסיירה נבדה.
גובה העצים באזור יכול לנוע מ-22 מטרים ועד התצורה הכפופה והמעוותת המכונה קרומהולץ.
אף שמיני העצים באזור זה מצויים לעיתים יחד עם אשוח אדום ואורן הזפת בחלק העליון של החורשות של היערות ההרריים הם גדלים בדרך כלל בגובה בין 2,900 ל-3,600 מטרים בדרום רכס הסיירה.
סוגי העצים הגדלים באזור זה הם צוגה הררית, אורן לבן-קליפה ואורן בלפור (Pinus balfouriana).
עצים בגובה רב זה חייבים להיות מסוגלים לסבול תנאים קשים, כולל טמפרטורות קרות, רוחות עזות ועונת גדילה קצרה.
משום שמינים אלו הם העצים היחידים באזור התת-אלפיני הם משחקים תפקיד חשוב בוויסות הפשרת השלגים ומי הפלגים ומספקים את בית הגידול והמזון לעופות וליונקים.
האזור האלפיני (Alpine) – קרוב למחצית משטח הפארק מצויה בגובה 3,000 מטרים ומעלה ולכן בתי הגידול של גובה רב שולטים בו.
באזור האלפיני הסלעי, מקום שבו עונת הגדילה קצרה ותנאי החורף קשים במיוחד מונעים אפשרות להתפתח מלבד הצמחים העמידים ביותר, מתחלפים העצים המעוותים בשיחים רב-שנתיים.
באזור זה הצמחים יוצרים מרבדים חובקי קרקע על מנת לנצל את טמפרטורת פני השטח החמים יותר.
בחורף מגנה שכבת השלג העבה על הצמחים בפני הרוחות המייבשות והטמפרטורות שמתחת לנקודת הקפאון.
במהלך הקיץ הקצר יש פריחה עזה בניסיון לייצר זרעים לפני שובו של החורף.
וכך, ל}מרות התנאים הקשים, האזור האלפיני עשיר ביולוגית.
גדלים בו 600 מינים של צמחים וסקולריים, כשלפחות 200 מהם גדלים רק באזור האלפיני.
32 מיני צמחים מוגדרים במעמד מיוחד (Special status plants).
דגים – במימי הפארק חיים 11 מינים של דגים.
במקור שכנו דגים רק במקומות הנמוכים (מתחת ל-1,800 מטרים) של הנהרות קאווה, קרן וקינג.
במאה הקודמת הוכנסו דגי טרוטה לאגמים שבגובה שבפארק, וב-550 מתוך 3,500 אגמים, וביצות, שהיו נטולי דגים קודם לכן, חיים כיום אוכלוסיות יציבות של טרוטה.
בנוסף חיים במימי הפארק שישה מינים זרים שבהם שלושת הנפוצים הם טרוטה זהובה (Oncorhynchus aguabonita), טרוטת ברוק (Salvelinus fontinalis) וטרוטה חומה.
דו-חיים – בפארק חיים 14 מינים של דו-חיים בפארק.
זוחלים – 21 המינים של זוחלים בפארק כוללים 14 מינים של נחשים, ובהם עכסן פסיפי (Crotalus oreganus) ומין הזעמן Rhinocheilus lecontei (באנגלית Long-nosed snake), חמישה מיני לטאות, חומט אחד וצב אחד, Actinemys marmorata (באנגלית Western pond turtle).
עופות מים ועופות חוף: ברווז עצים, ברווז חד-זנב, שרשיר מצוי, ברכייה, ברווז אפור, ברנטה קנדית ועבראש בופאלו
עופות דורסים: עיט זהוב, עקב אדום-זנב, עקב מכנסיים, שלך, ינשוף שדות, ינשוף עצים, אוח וירג'יניה ולילית אפורה
אחרים: תחמס אמריקאי, הפסיוניים: שכווי יערות ושליו הרים אמריקני; היוניים: Patagioenas fasciata (מין יונה אמריקאית הקרוי באנגלית Band-tailed pigeon) ותורית אמריקנית (Zenaida macroura); ומיני הסיסיים: סיס ואוקס, סיס לבן-גרון (Aeronautes saxatalis) ו-Cypseloides niger (באנגלית Black swift)
ציפורי שיר: סנונית עצים, סנונית הרפתות, עורב, עורב שחור, קיק אגוזים אמריקאי, אמודאי אמריקני, גנובתנים, פזאי אדום-כנף, צלוב-מקור מצוי וגיבתון ירוק-זנב
יונקים – בין 72 המינים של יונקים החיים בפארק כלולים:
אוכלי חרקים: החדפים: חדף מים צפון אמריקני, חדף הררי (Sorex monticolus) ו-Sorex trowbridgii (באנגלית Trowbridge's shrew); וחפרפרת רחבת כף-רגל (Scapanus latimanus)
ארנביים: ארנבת הערבה, Sylvilagus bachmani (באנגלית Brush Rabbit) ופיקה אמריקאית
פרסתנים: אייל פרדי לבן-זנב, כבש גדול-קרניים
טורפים: זאב ערבות, שונר מצוי, דביבון מצוי, דלק אמריקני, דלק דייג, הרמין, גירית אמריקאית, שועל אפור מצוי, דוב שחור אמריקני ופומה צפון-אמריקאית.
דוב הגריזלי הקליפורני (Ursus arctos californicus, תת-מין נכחד של דוב גריזלי) האחרון נורה בפארק זה ב-1922.
בדומה לצמחייה מסווגים בעלי החיים בפארק על פי חגורות האקלים והצמחייה הנקבעים מהפרשי הגובה.
מרגלות ההרים (Foothills) – במרגלות ההרים הקיצים חמים ויבשים והחורפים נוחים.
הצמחייה השלטת היא של חורשות אלונים ובתה (מכונה באנגלית Chaparral), וצמחיית גדות נחלים כדוגמת ערבות.
חלק מבעלי החיים חיים באזור כל השנה וחלק חורפים או מתרבים בלבד.